Nõnda seisame päris mõistetava ja seadusepärase fakti ees, et Tamm­saare "Tõde ja õigus"  kuulutati rahvuslikuks suurteoseks, aga Mait Metsa­nurga samaväärtuslik ja sama eestipärane romaan "Jäljetu haud" vaigiti surnuks. Tammsaare "Tõe ja õiguse" poolt hääletas kodanlus ja "mats", Metsanurga eesti radikaalse intelligentsi tragöödia "Jäljetu haua" poolt üks osa "vurlest", mida tunneme proletariaadina ning sellega suhtuva intelli­gentsina, sellel "vurlel" aga ei ole võimu ega raha ja siis ka mitte "rahva häält" ega rahvuslikku põhiheli. Pearu on mats ja Raudma - vurle, aga lugege mõlemaid raamatuid  intensiivselt, tõsiselt ja sügavalt, siis leiate, et mõlemad kangelased on eestlased, et nende mõlemate saatus on eesti inimese saatus.